Hornindal kirke

Hornindal kirke (Hornindal kyrkje) er en langkirke fra 1856 i Hornindalen i Volda kommune, Møre og Romsdal fylke.Margrethe Henden Aaraas og Sigurd Vengen: Hornindal kyrkje  fra Fylkesarkivet i Sogn og Fjordane Den er en del av Den norske kirke og hører til Søre Sunnmøre prosti i Møre bispedømme.

Byggverket er i tre og har 400 plasser. Arkitekt for kirken var kaptein Ludolph Rolfsen fra Stryn som benyttet typetegninger utført av Hans Ditlev Franciscus von Linstow. Ved byggestart var Anders Muldsvor ansvarlig byggmester, men han døde før bygget var ferdigstilt og Gjert Lien overtok ansvaret for å få kirken ferdigstilt. Den ble innviet 30. november 1856 av prost Wilhelm Frimann Koren.

Da kirken i Hornindal stod ferdig i 1856, ble det satt opp et forgylt trekors på alteret i påvente av altertavle. 75 år senere var det ennå ikke komme altertavle på plass. I 1929 tok derfor presten og prestefruen, Jon og Alhede Johnson, tak i saken. Prestefruen stiftet Jentelag til kirken sin forskjønnelse, og presten tok kontakt med kunstneren Dagfin Werenskiold. Han hadde nylig laget et trerelieff som presten ville kopiere, og det fikk han. 

Våren 1932 var Johnson ferdig med arbeidet sitt. Werenskiold kom til Hornindal for å ta seg av malingen av relieffen, men kunstneren ble så imponert av det han fikk se at han tilbød Hornindal originalen mot at han fikk kopien. Kopien ble senere satt opp i Sørkedalen kapell.

Altartavlen ble vigslet søndag 10. april 1932.Kleppa, Hermund (2008) Altartavlen i Hornindal kirke. (cc-by-sa) Kulturhistorisk leksikon, Fylkesarkivet i Sogn og Fjordane.  Mye av det øvrige inventaret ellers er fra byggeåret. Billedkunstner Anders Svor er begravet ved kirken, og i 1999 ble kirken også forært to skulpturer av Svor.

På langfredag i 1970 brøt det ut brann prestegården ved kirken. Presten og hans familie fikk reddet seg ut, men boligen ble totalskadet innvendig. Arbeidet med å bygge ny prestegård ble påbegynt i 1971 og ferdigstilt i mars 1972.Hornindal kyrkje 125 år, s. 46-48

miniatyr|venstre|Billedkunstneren Anders Svor er begravet ved Hornindal kirke

 Referanser 

 Litteratur 

 Eksterne lenker 



Kategori:Kirker i Volda
Kategori:Kulturminner i Volda
Kategori:Kirker i Søre Sunnmøre prosti
Kategori:Norske kirker fra 1856
Kategori:Bygninger tegnet av Hans Linstow
Kategori:Langkirker i Møre bispedømme
Kategori:Hornindal